sukhrobnurali/uzbek-legal-corpus huggingface dataset:
Maxsus yuklar tasnifini tasdiqlash toʻgʻrisida
(resolution, 2015-02-02)

Oʻzbekiston Respublikasi Prezidentining 2012-yil 10-sentabrdagi PQ-1816 sonli “Oʻzbekiston Respublikasi tashqi iqtisodiy faoliyatini tartibga solishga doir chora-tadbirlarni davom ettirish toʻgʻrisida”gi qarori (Oʻzbekiston Respublikasi qonun hujjatlari toʻplami, 2012-y., 38-son, 434-modda) va Oʻzbekiston Respublikasi Vazirlar Mahkamasining 2002-yil 21-fevraldagi 62-son “Oʻzbekiston Respublikasi hududi orqali maxsus yuklar va harbiy tarkiblarning tranzitini davlat tomonidan tartibga solish va nazorat qilish toʻgʻrisida”gi qarorining (Oʻzbekiston Respublikasi qonun hujjatlari toʻplami, 2002-y., 3-4-son, 34-modda) 8-bandiga muvofiq Oʻzbekiston Respublikasi Tashqi iqtisodiy aloqalar, investitsiyalar va savdo vazirligi hamda Davlat bojxona qoʻmitasi qaror qiladi: 1. Oʻzbekiston Respublikasi hududi orqali faqat maxsus ruxsatnoma mavjud boʻlgan taqdirda tranzit olib oʻtiladigan xavfli yuklarning roʻyxati va Oʻzbekiston Respublikasi hududi orqali faqat maxsus ruxsatnoma mavjud boʻlgan taqdirda tranzit qilinadigan qurol-yarogʻ, harbiy texnika va harbiy mol-mulk roʻyxati 1 va 2-ilovalarga muvofiq tasdiqlansin. 2. Oʻzbekiston Respublikasi Tashqi iqtisodiy aloqalar, investitsiyalar va savdo vazirligi va Davlat bojxona qoʻmitasining 2008-yil 23-oktabrdagi EG-01/10-6804 va 01-02/12-56-sonli “Maxsus yuklar tasnifini tasdiqlash toʻgʻrisida”gi qarori (roʻyxat raqami 1873, 2008-yil 2-dekabr) (Oʻzbekiston Respublikasi qonun hujjatlari toʻplami, 2008-y., 49-son, 482-modda) oʻz kuchini yoʻqotgan deb hisoblansin. 3. Mazkur qaror rasmiy eʼlon qilingan kundan eʼtiboran kuchga kiradi.
Vazirlar Mahkamasining “Isteʼmol tovarlarining ayrim guruhlarini Oʻzbekiston Respublikasiga chetdan keltirishni takomillashtirish chora-tadbirlarini amalga oshirish toʻgʻrisida” 2011-yil 12-dekabrdagi 324-son qaroriga qoʻshimcha va oʻzgartirish kiritish haqida
(resolution, 2020-12-31)

“Isteʼmolchilarning huquqlarini himoya qilish toʻgʻrisida”gi Oʻzbekiston Respublikasi Qonuniga muvofiq hamda Oʻzbekiston Respublikasi Prezidentining “Mamlakatimizda ishlab chiqarilgan mahsulotlarning raqobatdoshliligini yanada oshirish va tovarlarni respublikaga noqonuniy olib kirishga qarshi kurashni kuchaytirish chora-tadbirlari toʻgʻrisida” 2013-yil 29-yanvardagi PQ-1913-son qarori 2-bandini bajarish yuzasidan Vazirlar Mahkamasi qaror qiladi: 1. Vazirlar Mahkamasining “Isteʼmol tovarlarining ayrim guruhlarini Oʻzbekiston Respublikasiga chetdan keltirishni takomillashtirish chora-tadbirlarini amalga oshirish toʻgʻrisida” 2011-yil 12-dekabrdagi 324-son qaroriga (Oʻzbekiston Respublikasi QT, 2011-y., 12-son, 95-modda) ilovaga muvofiq qoʻshimcha va oʻzgartirish kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. 3-bandning ikkinchi xatboshidagi “savdo” soʻzidan keyin “(hujjatlari mavjud boʻlmagan tovarlarni sotish)” soʻzlari qoʻshilsin. 2. 2-ilovaning matni quyidagi tahrirda bayon qilinsin:
Xalqaro shartnomalarni tasdiqlash toʻgʻrisida
(resolution, 2013-02-18)

1. Pekin shahrida (Xitoy Xalq Respublikasi) 2012-yil 6-iyun kuni imzolanganlar: Oʻzbekiston Respublikasi Hukumati bilan Xitoy Xalq Respublikasi Hukumati oʻrtasida karantin va oʻsimliklarni himoya qilish sohasida hamkorlik qilish toʻgʻrisidagi Bitim; Oʻzbekiston Respublikasi Hukumati bilan Xitoy Xalq Respublikasi Hukumati oʻrtasida hayvonlar sogʻligʻini himoya qilish sohasida hamkorlik qilish toʻgʻrisidagi Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnomalarning kuchga kirishi uchun zarur boʻlgan ichki davlat tartib-taomillari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnomalar kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
Oʻzbekiston Kasaba uyushmalari Federatsiyasi Kengashining “Oq-tosh sanatoriysi” MCHJ kurort-reabilitatsiya sanatoriyasini yanada rivojlantirish chora-tadbirlari toʻgʻrisida
(resolution, 2013-02-18)

Bronxial astma va oʻpka obstruktiv kasalliklari bilan ogʻrigan bemorlarning profilaktikasi va salomatligini mustahkamlash uchun zarur shart-sharoitlarni yaratish, shuningdek, “Oq-tosh sanatoriysi” masʼuliyati cheklangan jamiyati hududida rekonstruksiya, yangi qurilish, kapital taʼmirlash va taʼmirlash-tiklash ishlarini moliyalashtirish va tashkil etishni taʼminlash boʻyicha kompleks chora-tadbirlarni amalga oshirish maqsadida Vazirlar Mahkamasi qaror qiladi: 1. Oʻzbekiston kasaba uyushmalari Federatsiyasi Kengashining: “Oq-tosh sanatoriysi” MCHJ obyektlarini rekonstruksiya qilish, yangi qurilish va kapital taʼmirlash boʻyicha buyurtmachi – Oʻzbekiston Kasaba uyushmalari Federatsiyasi Kengashining Kapital qurilish boshqarmasini belgilanganligi toʻgʻrisidagi; ilovaga* muvofiq “Oq-tosh sanatoriysi” MCHJ obyektlarini rekonstruksiya qilish, yangi qurish va kapital taʼmirlashni roʻyxatdagi homiy tashkilotlar mablagʻlari hisobidan moliyalashtirish toʻgʻrisidagi; hududni obodonlashtirish, favvoralar, bolalar basseyni qurish, mavjud suzish havzasini, suv taʼminoti, yoritish va hududni toʻsish tizimlarini taʼmirlash, shuningdek soy oʻzanini tiklash ishlarini “Xorazm shakar” ochiq aksiyadorlik jamiyati qoʻshma korxonasining oʻz kuchlari bilan bajarish toʻgʻrisidagi taklifiga rozilik berilsin. 2. Oʻtkazilgan tanlov natijalariga koʻra “Oq-tosh sanatoriysi” MCHJ obyektlari boʻyicha “Oʻzshaharsozlik LITI” DUK bosh loyihalovchi etib belgilanganligi maʼlumot uchun qabul qilinsin. “Oʻzshaharsozlik LITI” DUK loyiha-smeta hujjatlarini ishlab chiqishni 2013-yil 1-martgacha tugallasin. 3. Obyektlarni rekonstruksiya qilish, qilish, yangi qurilish va kapital taʼmirlash boʻyicha bosh pudratchi tashkilot etib “Oq-tosh sanatoriysi” MCHJ — “Trest-12” OAJ belgilansin. 4. Oʻzbekiston Respublikasi “Davarxitektqurilish” qoʻmitasi loyiha-smeta hujjatlarining belgilangan tartibda davlat ekspertizasidan oʻtkazilishini taʼminlasin va qurilish-montaj ishlarining bajarilishi sifati ustidan doimiy nazoratni oʻrnatsin. 5. Oʻzbekiston kasaba uyushmalari Federatsiyasi Kengashi mazkur qarorga ilovada koʻrsatilgan homiy tashkilotlar bilan hisob-kitoblarni “Oq-tosh sanatoriysi” MCHJ obyektlari foydalanishga topshirilgandan soʻng 10 yil mobaynida tuziladigan ikki tomonlama shartnomalar asosida ularning xodimlarini sogʻlomlashtirish uchun yoʻllanmalar ajratish orqali amalga oshirsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.I. Zakirov zimmasiga yuklansin.
Aloqa sohasidagi huquqbuzarliklar uchun maʼmuriy undiruvlarni qoʻllash tartibi toʻgʻrisida yoʻriqnomani oʻz kuchini yoʻqotgan deb topish haqida
(resolution, 2013-02-14)

Oʻzbekiston Respublikasining Maʼmuriy javobgarlik toʻgʻrisidagi kodeksi (Oʻzbekiston Respublikasi Oliy Kengashining Axborotnomasi, 1995-y., 3-son, 6-modda) va Oʻzbekiston Respublikasining “Aloqa toʻgʻrisida”gi Qonuniga (Oʻzbekiston Respublikasi Oliy Kengashining Axborotnomasi, 1992-y., 3-son, 159-modda) muvofiq Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi qaror qiladi: 1. Aloqa sohasidagi huquqbuzarliklar uchun maʼmuriy undiruvlarni qoʻllash tartibi toʻgʻrisida yoʻriqnoma (roʻyxat raqami 164, 1995-yil 29-avgust) oʻz kuchini yoʻqotgan deb hisoblansin. 2. Mazkur qaror rasmiy eʼlon qilingan kundan eʼtiboran kuchga kiradi.
“Yuridik shaxslar tomonidan texnologiya xomashyosi, butlovchi uzellar va buyumlar sifatida import qilinayotgan nooziq-ovqat isteʼmol tovarlarini olib kirilayotganligi haqida sertifikat berish tartibi toʻgʻrisida nizomni tasdiqlash haqida”gi qarorni oʻz kuchini yoʻqotgan deb topish toʻgʻrisida
(resolution, 2013-02-14)

Oʻzbekiston Respublikasi Vazirlar Mahkamasining 2003-yil 16-oktabrdagi 446-son “Oʻzbekiston Respublikasi Hukumatining isteʼmol tovarlari olib kelish va sotish masalalari boʻyicha ayrim qarorlariga oʻzgartirish, qoʻshimchalar kiritish va ularning ayrimlarini oʻz kuchini yoʻqotgan deb hisoblash toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2003-y., 20-son, 187-modda) muvofiq Oʻzbekiston Respublikasi Davlat bojxona qoʻmitasi, Moliya vazirligi, Tashqi iqtisodiy aloqalar, investitsiya va savdo vazirligi, Iqtisodiyot vazirligi va Davlat soliq qoʻmitasi qaror qiladilar: 1. Oʻzbekiston Respublikasi Davlat bojxona qoʻmitasi, Moliya vazirligi, Tashqi iqtisodiy aloqalar vazirligi, Oʻzbekiston Respublikasi Makroiqtisodiyot va statistika vazirligi va Davlat soliq qoʻmitasining 2002-yil 19-sentabrdagi 01-02/20-36, 107, BA-01/12-3857, 2-5-6/79, 2002-76-son “Yuridik shaxslar tomonidan texnologiya xomashyosi, butlovchi uzellar va buyumlar sifatida import qilinayotgan nooziq-ovqat isteʼmol tovarlarini olib kirilayotganligi haqida sertifikat berish tartibi toʻgʻrisida nizomni tasdiqlash haqida”gi qaror (roʻyxat raqami 1176, 2002-yil 25-sentabr) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2002-yil, 17-18-son) oʻz kuchini yoʻqotgan deb hisoblansin. 2. Mazkur qaror rasmiy eʼlon qilingan kundan eʼtiboran kuchga kiradi.
“Oʻzbekiston Respublikasi bojxona chegarasi orqali tovarlarni olib oʻtish va deklaratsiyalashni huquqiy tartibga solish toʻgʻrisida”gi Davlat bojxona qoʻmitasi buyrugʻiga oʻzgartirishlar kiritish toʻgʻrisida
(order, 2016-04-21)

Oʻzbekiston Respublikasining “Davlat bojxona xizmati toʻgʻrisida”gi Qonunining 6-moddasiga (Oʻzbekiston Respublikasi Oliy Majlisining Axborotnomasi, 1997-y., 9-son, 230-modda) va Oʻzbekiston Respublikasi Prezidentining 2012-yil 18-iyuldagi PF–4455-son “Ishbilarmonlik muhitini yanada tubdan yaxshilash va tadbirkorlikka yanada keng erkinlik berish chora-tadbirlari toʻgʻrisida”gi Farmoniga (Oʻzbekiston Respublikasi qonun hujjatlari toʻplami, 2012-y.,29-son, 328-modda) muvofiq Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Davlat bojxona qoʻmitasining 1993-yil 23-dekabrdagi 162-son “Oʻzbekiston Respublikasi bojxona chegarasi orqali tovarlarni olib oʻtish va deklaratsiyalashni huquqiy tartibga solish toʻgʻrisida”gi buyrugʻiga (roʻyxat raqami 3, 1993-yil 14-oktabr), ilovaga* muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi.
“Oʻzbekiston Respublikasi Markaziy banki tomonidan kredit uyushmalari, mikrokredit tashkilotlari va lombardlar faoliyatini tekshirish tartibi toʻgʻrisidagi nizomni tasdiqlash haqida”gi qarorga oʻzgartirishlar kiritish toʻgʻrisida
(resolution, 2013-02-14)

Oʻzbekiston Respublikasining “Oʻzbekiston Respublikasining Markaziy banki toʻgʻrisida” (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda), “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi (Oʻzbekiston Respublikasi qonun hujjatlari toʻplami, 2013-y., 1-son, 1-modda) qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2011-yil 5-fevraldagi 4/4-son “Oʻzbekiston Respublikasi Markaziy banki tomonidan kredit uyushmalari, mikrokredit tashkilotlari va lombardlar faoliyatini tekshirish tartibi toʻgʻrisidagi nizomni tasdiqlash haqida”gi qaroriga (roʻyxat raqami 2209, 2011-yil 14-mart) (Oʻzbekiston Respublikasi qonun hujjatlari toʻplami, 2011-y., 10-11-son, 111-modda) ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Qarorda: a) nomi va 1-banddan “kredit uyushmalari,” degan soʻzlar chiqarib tashlansin; b) muqaddimadan “Kredit uyushmalari toʻgʻrisida” (Oʻzbekiston Respublikasi Oliy Majlisining Axborotnomasi, 2002-y., 4-5-son, 65-modda),” degan soʻzlar chiqarib tashlansin. 2. Nizomda: a) nomidan “kredit uyushmalari,” degan soʻzlar chiqarib tashlansin; b) muqaddimadan “Kredit uyushmalari toʻgʻrisida” (Oʻzbekiston Respublikasi Oliy Majlisining Axborotnomasi, 2002-y., 4-5-son, 65-modda),” va “kredit uyushmalari,” degan soʻzlar chiqarib tashlansin; v) 1-banddan “omonatchilar,” va “kredit uyushmalari,” degan soʻzlar chiqarib tashlansin; g) 4-bandning ikkinchi xatboshisidan “omonatchilar,” degan soʻz chiqarib tashlansin; d) 13-bandning toʻrtinchi xatboshisidan “omonatchilar hamda” degan soʻzlar chiqarib tashlansin.
Oʻzbekiston Respublikasi Davlat statistika qoʻmitasi tuzilmasiga oʻzgartirishlar kiritish toʻgʻrisida
(resolution, 2017-09-11)

Statistika ishlarini tashkil etishni boshqarish tuzilmasini yanada takomillashtirish, davlat statistika organlariga axborot-kommunikatsiya tizimlarini keng joriy etishni va tizimlarning samarali ishlashini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Davlat statistika qoʻmitasi raisining rejim boʻyicha oʻrinbosari lavozimini tugatib, raisning axborot-kommunikatsiya texnologiyalarini joriy etish va axborot xavfsizligini taʼminlash masalalari boʻyicha oʻrinbosari lavozimi joriy etilsin. 2. Oʻzbekiston Respublikasi Davlat statistika qoʻmitasi markaziy apparatining 1-ilovaga muvofiq yangi tuzilmasi tasdiqlansin. 3. Oʻzbekiston Respublikasi Vazirlar Mahkamasining “Oʻzbekiston Respublikasi Davlat statistika qoʻmitasi faoliyatini tashkil etish toʻgʻrisida” 2003-yil 8-yanvardagi 8-son qaroriga 2-ilovaga muvofiq oʻzgartirishlar kiritilsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. 1-bandning uchinchi xatboshi va qarorga 2-ilova oʻz kuchini yoʻqotgan deb hisoblansin. 2. 2-bandda: birinchi xatboshi chiqarib tashlansin; ikkinchi, uchinchi va toʻrtinchi xatboshilar tegishli ravishda birinchi, ikkinchi va uchinchi xatboshilar deb hisoblansin.
Sugʻurtalovchilarning sugʻurta zaxiralari toʻgʻrisidagi Nizomga oʻzgartish va qoʻshimchalar kiritish haqida
(order, 2013-02-08)

Oʻzbekiston Respublikasining “Sugʻurta faoliyati toʻgʻrisida”gi Qonuniga (Oʻzbekiston Respublikasi Oliy Majlisining Axborotnomasi, 2002-y., 4-5-son, 68-modda) muvofiq buyuraman: 1. Oʻzbekiston Respublikasi moliya vazirining 2008-yil 20-noyabrdagi 107-son buyrugʻi (roʻyxat raqami 1882, 2008-yil 15-dekabr) (Oʻzbekiston Respublikasi qonun hujjatlari toʻplami, 2008-yil, 52-son, 529-modda) bilan tasdiqlangan Sugʻurtalovchilarning sugʻurta zaxiralari toʻgʻrisidagi nizomga ilovaga muvofiq oʻzgartish va qoʻshimchalar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 25-bandda: quyidagi mazmundagi oʻn sakkizinchi xatboshi bilan toʻldirilsin: “Agar transport vositalari egalarining fuqarolik javobgarligini majburiy sugʻurta qilish boʻyicha barqarorlashtirish zaxirasi miqdori hisob-kitoblar natijasida transport vositalari egalarining fuqarolik javobgarligini majburiy sugʻurta qilish shartnomalari boʻyicha hisobot sanasiga qadar oʻttiz olti oy davrida amalga oshirilgan sugʻurta toʻlovlari summasidan ortiq boʻlsa, koʻrsatilgan zaxira hisobot sanasiga transport vositalari egalarining fuqarolik javobgarligini majburiy sugʻurta qilish shartnomalari boʻyicha hisobot sanasiga qadar oʻttiz olti oy davrida amalga oshirilgan sugʻurta toʻlovlari summasiga teng deb qabul qilinadi, va koʻrsatilgan ortiq summa soliqlar va boshqa majburiy toʻlovlar toʻlangandan keyin sugʻurtalovchining ustav fondiga kapitallashtiriladi.”; oʻn sakkizinchi xatboshi oʻn toʻqqizinchi xatboshi deb hisoblansin. 2. 42-banddan “, debitorlik va kreditorlik qarzdorliklari toʻgʻrisida maʼlumotnoma — 2-a-shakl” degan soʻzlar chiqarib tashlansin. 3. 1-ilovaning 2-jadvalida: quyidagi mazmundagi 51-satr bilan toʻldirilsin: 6-satrdagi “agar 5-satr < 0, bu holda 6-satr = 0; agar 5-satr > = 0, bu holda 6-satr = 5-satr” degan soʻzlar “agar 5-satr < 0, bu holda 6-satr = 0; agar 51-satr > 5-satr >= 0, bu holda 6-satr = 5-satr; agar 5-satr > 51-satr, bu holda 6-satr = 51-satr” degan soʻzlar bilan almashtirilsin.
“OʻzDEU avto” AJda ishlab chiqarilgan avtomobillarning jismoniy shaxslar oʻrtasidagi oldi-sotdi qilishda ularni komission baholash qoidalarini oʻz kuchini yoʻqotgan deb hisoblash toʻgʻrisida
(order, 2013-02-08)

Oʻzbekiston Respublikasi Vazirlar Mahkamasining 2008-yil 11-avgustdagi 180-son “Vazirlar Mahkamasining “OʻzDEU avto” AJ mahsulotini eksport qilishni ragʻbatlantirish chora-tadbirlari toʻgʻrisida” 1997-yil 17-iyundagi 302-son qarorini oʻz kuchini yoʻqotgan deb hisoblash haqida”gi (Oʻzbekiston Respublikasi qonun hujjatlari toʻplami, 2008-y., 33-son, 317-modda) qaroriga muvofiq buyuraman: 1. “Oʻzbeksavdo” AK va Oʻzbekiston Respublikasi Ichki ishlar vazirligi tomonidan 1998-yil 10-noyabrda 05-1/18-180, 24/8-1772-son bilan tasdiqlangan “OʻzDEU avto” AJda ishlab chiqarilgan avtomobillarning jismoniy shaxslar oʻrtasidagi oldi-sotdi qilishda ularni komission baholash qoidalari” (roʻyxat raqami 529, 1998-yil 11-noyabr) oʻz kuchini yoʻqotgan deb hisoblansin. 2. Mazkur buyruq rasmiy eʼlon qilingan kundan eʼtiboran kuchga kiradi.
Chakana savdo tarmogʻida sotiladigan oltindan ishlangan zargarlik buyumlariga aksiz soligʻini hisoblab chiqarish va toʻlash tartibi toʻgʻrisida nizomga oʻzgartirishlar kiritish haqida
(resolution, 2018-01-01)

Oʻzbekiston Respublikasi Prezidentining 2012-yil 16-iyuldagi PF–4453-son “Statistik, soliq, moliyaviy hisobotlarni, litsenziyalanadigan faoliyat turlarini va ruxsat berish tartib-taomillarini tubdan qisqartirish chora-tadbirlari toʻgʻrisida”gi Farmoniga (Oʻzbekiston Respublikasi qonun hujjatlari toʻplami, 2012-yil, 29-son, 327-modda) muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladilar: 1. Oʻzbekiston Respublikasi Moliya vazirligi va Davlat soliq qoʻmitasining 2012-yil 3-fevraldagi 12, 2012-7-sonli qarori (roʻyxat raqami 2328, 2012-yil 16-fevral) (Oʻzbekiston Respublikasi qonun hujjatlari toʻplami, 2012-yil, 7-son, 75-modda) bilan tasdiqlangan Chakana savdo tarmogʻida sotiladigan oltindan ishlangan zargarlik buyumlariga aksiz soligʻini hisoblab chiqarish va toʻlash tartibi toʻgʻrisida nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 9-band quyidagi tahrirda bayon qilinsin: “9. Soliq va hisobot davri yil choragidir.”. 2. 17-band quyidagi tahrirda bayon qilinsin: “17. Toʻlovchilar soliq boʻyicha hisobga olish joyidagi davlat soliq xizmati organlariga Zargarlik buyumlariga aksiz soligʻi hisob-kitobini yilning har choragida, hisobot choragidan keyingi oyning 25-kunidan kechiktirmay, ushbu Nizomga 3-ilovaga muvofiq shaklda taqdim etadi.”. 3. 3-ilovada: “Soliq davri” degan soʻzlar “Kalendar yil” degan soʻzlar bilan almashtirilsin; nomidan “(mikrofirma va kichik korxonalar uchun)” degan soʻzlar chiqarib tashlansin. 4. 4-ilova oʻz kuchini yoʻqotgan deb hisoblansin.
Ishlab chiqariladigan tabiiy gazga aksiz soligʻini toʻlash tartibi toʻgʻrisidagi nizomga oʻzgartirish kiritish haqida
(resolution, 2013-02-08)

Oʻzbekiston Respublikasi Prezidentining 2012-yil 16-iyuldagi PF–4453-son “Statistik, soliq, moliyaviy hisobotlarni, litsenziyalanadigan faoliyat turlarini va ruxsat berish tartib-taomillarini tubdan qisqartirish chora-tadbirlari toʻgʻrisida”gi Farmoniga (Oʻzbekiston Respublikasi qonun hujjatlari toʻplami, 2012-yil, 29-son, 327-modda) muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladilar: 1. Oʻzbekiston Respublikasi Moliya vazirligi va Davlat soliq qoʻmitasining 2011-yil 12-dekabrdagi 79, 2011-37-sonli qarori (roʻyxat raqami 2310, 2012-yil 9-yanvar) (Oʻzbekiston Respublikasi qonun hujjatlari toʻplami, 2012-yil, 2-son, 20-modda) bilan tasdiqlangan Ishlab chiqariladigan tabiiy gazga aksiz soligʻini toʻlash tartibi toʻgʻrisidagi nizomning 10-bandi quyidagi tahrirda bayon qilinsin: “10. Aksiz soligʻining hisob-kitobi soliq boʻyicha hisobga olish joyidagi davlat soliq xizmati organlariga yilning har choragida, hisobot choragidan keyingi oyning 25-kunidan kechiktirmay taqdim etiladi.”. 2. Mazkur qaror “Oʻzbekneftegaz” MXK bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi. Kelishilgan:
Hisob raqamlar ochish, mijozlar hisob raqamlaridan mablagʻlarni oʻtkazish va koʻchirish, mehnatga haq toʻlash va qonun hujjatlarida nazarda tutilgan boshqa ehtiyojlar uchun naqd pul berish boʻyicha belgilangan talablarni buzganlik uchun tijorat banklariga jazo jarimalarini qoʻllash tartibi toʻgʻrisidagi nizomga oʻzgartirishlar kiritish haqida
(law, 2019-09-25)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda) Qonuni va Oʻzbekiston Respublikasi Vazirlar Mahkamasining 2001-yil 22-iyundagi 264-son “Naqd pul muomalasini mustahkamlash va tijorat banklarining masʼuliyatini oshirishga doir qoʻshimcha chora-tadbirlar toʻgʻrisida”gi (Oʻzbekiston Respublikasi qonun hujjatlari toʻplami, 2001-y., 12-son, 79-modda) qaroriga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvi tomonidan 2001-yil 23-iyunda 14/22-son bilan tasdiqlangan qarori bilan tasdiqlangan Hisob raqamlar ochish, mijozlar hisob raqamlaridan mablagʻlarni oʻtkazish va koʻchirish, mehnatga haq toʻlash va qonun hujjatlarida nazarda tutilgan boshqa ehtiyojlar uchun naqd pul berish boʻyicha belgilangan talablarni buzganlik uchun tijorat banklariga jazo jarimalarini qoʻllash tartibi toʻgʻrisidagi nizomga (roʻyxat raqami 1044, 2001-yil 30-iyun) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2001-y., 12-son) ilovaga* muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi.
Ayrim budjet tashkilotlari xodimlari baʼzi toifalarining lavozim razryadlarini belgilash toʻgʻrisida
(resolution, 2025-11-10)

Oʻzbekiston Respublikasi Prezidentining “Oʻzbekiston Respublikasining 2013-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2012-yil 25-dekabrdagi PQ-1887-son qarorini bajarish yuzasidan, malakali kadrlarning oʻrnashib qolishi va ular qoʻnimsizligining oldini olish, shuningdek ayrim budjet tashkilotlarining buxgalterlari va iqtisodchilarining moddiy manfaatdorligini oshirish va masʼuliyatini kuchaytirish maqsadida Vazirlar Mahkamasi qaror qiladi: 1. Ayrim budjet tashkilotlarining buxgalterlari va iqtisodchilari mehnatiga haq toʻlash boʻyicha lavozim razryadlari ilovaga muvofiq tasdiqlansin va 2013-yil 1-apreldan boshlab amalga kiritilsin. 2. Budjet tashkilotlari rahbarlariga buxgalterlar va iqtisodchilarga ushbu lavozimlarda ishlashning uzluksiz stajidan, shuningdek yuklangan funksional vazifalarning oʻz vaqtida va sifatli bajarilishidan kelib chiqib mehnatga haq toʻlash fondi doirasida lavozim maoshining (tarif stavkasining) 10 foizigacha miqdorida ustama belgilash huquqi berilsin. Oʻzbekiston Respublikasi Mehnat va aholini ijtimoiy muhofaza qilish vazirligi budjet tashkilotlariga buxgalterlar, iqtisodchilar va yuriskonsultlar (yuristlar)ga ustamalar belgilash boʻyicha tavsiyalarni yetkazsin. 3. Belgilansinki, buxgalterlar, iqtisodchilar va yuriskonsultlar (yuristlar)ga mehnatga haq toʻlash boʻyicha yangi lavozim razryadlari va lavozim maoshining (tarif stavkasining) 10 foizigacha miqdorda ustama joriy etish bilan bogʻliq qoʻshimcha xarajatlar 2013-yilda tegishli budjet tashkilotlarining mehnatga haq toʻlash fondi boʻyicha umumiy tejam hisobiga amalga oshiriladi. Oʻzbekiston Respublikasi Moliya vazirligi 2014-yildan boshlab Oʻzbekiston Respublikasi Davlat budjetining har yilgi parametrlarini shakllantirishda ushbu qarorda nazarda tutilgan chora-tadbirlarni amalga oshirish uchun zarur mablagʻlarni nazarda tutsin. 4. Oʻzbekiston Respublikasi Mehnat va aholini ijtimoiy muhofaza qilish vazirligi Moliya vazirligi hamda boshqa manfaatdor vazirliklar va idoralar bilan birgalikda idoraviy normativ-huquqiy hujjatlarni ushbu qarorga muvofiqlashtirsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov zimmasiga yuklansin.